《用余子畏韵其诗有警句云若知瓦砾真成道便觉》
宋代·陈藻

少长城闉老一村，平生好语不曾闻。
百年马鬣空埋我，三载鳌头更祝君。
幸有邻僧分隙地，岂无座主识雄文。
须臾忍死携筇立，更看峥嵘足蹑云。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。